**ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.**

**1.Врста набавке:**Набавка и испорука ПРИРОДНО НЕГАЗИРАНЕ МИНЕРАЛНЕ ВОДЕ СА ИЗНАЈМЉИВАЊЕМ АПАРАТА ЗА ВОДУ.

**2.Квалитет, количина и опис добара**

Понуда мора испуњавати минималне услове квалитета у складу са српским стандарима за ту врсту робе као и у складу са захтевима из конкурсне документације.

Понуђач гарантује квалитет сваког артикла у складу са подацима унетим на етикети која се налази на балону (амбалажи).

На етикети морају бити означени следећи елементи:

* Опис производа
* Састав производа
* Назив произвођача
* Нето количина производа
* Начин складиштења и чувања производа
* Нето количина производа
* Рок употребе производа

Вода за пиће мора бити природна негазирана минерална вода са ниским садржајем растворивих минералних материја у балонима од поликарбоната, са постављањем апарата за воду

3.**Начин спровођења контроле и обезбеђивања гаранције квалитета:**

Наручилац ће вршити контролу квалитета испоручених добара на месту пријема, током и после испоруке.Уколико се након контроле установи да испоручена добра не одговарају уговореном квалитету и стандардима, понуђач ће бити у обавези да наручиоцу у року од 24 часа испоручи нову количину добара одговарајућег квалитета и стандарда.

Приликом извршења уговора привредни субјекат је дужан да поштује одредбе Закона о безбедности хране ("Службени гласник РС", број 41/09, 17/2019), Правилника о општим и посебним условима хигијене хране у било којој фази производње, прераде и промета ("Службени гласник РС", бр. 72/2010, 62/2018), Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93, "Сл. лист СЦГ", бр. 1/2003 - Уставна повеља и "Сл. гласник РС", бр. 18/2020), као и осталих позитивних прописа из наведене области.

За гаранцију квалитета испоручене робе је директно одговоран понуђач, под кривичном и материјалном одговорношћу.

Потребно је да испоручена добра-одговарају уобичајеним стандардима квалитета за сваки наведени артикал, коју омогућавају да роба буде стављена на тржиште.

**4.Захтеви у погледу достављања апарата:**

Понуђач је обавезан да испоручи наручиоцу 9 апарата за загревање и хлађење воде, на бесплатно коришћење у току трајања уговора.

Понуђач је дужан да у року који не може бити дужи од 15 дана од дана закључења уговора о јавној набавци, испоручи, инсталира и пусти у рад свих 9 апарата.

Понуђач је дужан да током трајања уговора о јавној набавци, о свом трошку обезбеди сервисно одржавање апарата и њихову функционалну исправност. У случају да дође до квара апарата, привредни субјекат је дужан да у року од најдуже 5 дана од дана пријаве неисправности, обезбеди довођење истог у функционално стање или да неисправан апарат замени исправним.

Понуђач је дужан да најмање четири пута у току трајања уговора изврши чишћење и дезинфекцију (санитизацију) предметних апарата и о томе изда писмену потврду.

**5.Рок испоруке**

Испорука добара која су предмет јавне набавке вршиће се сукцесивно, према захтеву наручиоца у року не дужем од 7 (седам) дана од пријема захтева за испоруку **6.Место испоруке**

На адресу наручиоца: Општинска управа Оџаци,К.Михајлова 24,Оџаци и то до сваког појединачног апарата који је инсталиран у просторијама наручиоца, сопственим превозом, у периоду од 08 - 12 часова. Испорука ван наведеног термина неће бити прихваћена.

**Напомена:** Накнада за постављање и коришћење апарата, трошкови дистрибуције апарата и воде за пиће (балона), пластичних чаша као и поправка апарата и остале интервнције морају да буду урачунате у цене.